### NN 50/2015 (8.5.2015.), Naredba o visini naknade za pregled i baždarenje čamaca koje provode lučke kapetanije unutarnjih voda

50 08.05.2015 Naredba o visini naknade za pregled i baždarenje čamaca koje provode lučke kapetanije unutarnjih voda

MINISTARSTVO POMORSTVA, PROMETA I INFRASTRUKTURE

983

Na temelju članka 41. stavka 6. i članka 41.b. stavka 6. Zakona o plovidbi i lukama unutarnjih voda (»Narodne novine«, br. 109/07, 132/07, 51A/13 i 152/14) ministar pomorstva, prometa i infrastrukture donosi

NAREDBU

O VISINI NAKNADE ZA PREGLED I BAŽDARENJE ČAMACA KOJE PROVODE LUČKE KAPETANIJE UNUTARNJIH VODA

Članak 1.

Ovom Naredbom utvrđuje se visina naknada za preglede i baždarenja čamaca koje provode lučke kapetanije/ispostava lučke kapetanije unutarnjih voda za:

– čamce za negospodarske namjene

– čamce za gospodarske namjene, osim čamaca za prijevoz putnika i stvari.

Članak 2.

Naknada za obavljeni osnovni i redovni tehnički pregled čamaca za negospodarske namjene iznosi:

1. Za čamce s porivnim uređajem snage do 15 kW

a) duljine do 7 metara: 150,00 kuna;

b) duljine preko 7 metara: 250,00 kuna;

2. Za čamce s porivnim uređajem snage preko 15 kW

a) duljine do 7 metara: 400,00 kuna;

b) duljine preko 7 metara: 500,00 kuna.

Članak 3.

Naknada za obavljeni osnovni i redovni tehnički pregled čamaca za gospodarske namjene, osim čamaca za prijevoz putnika i stvari iznosi:

1. Za čamce s porivnim uređajem snage do 15 kW

a) duljine do 7 metara: 250,00 kuna;

b) duljine preko 7 metara: 500,00 kuna;

2. Za čamce s porivnim uređajem snage preko 15 kW

a) duljine do 7 metara: 500,00 kuna;

b) duljine preko 7 metara: 650,00 kuna.

Članak 4.

Naknada za obavljeni izvanredni tehnički pregled čamaca za negospodarske namjene ili pregled istih čamaca na suhom iznosi:

1. Za čamce s porivnim uređajem snage do 15 kW

a) duljine do 7 metara: 250,00 kuna;

b) duljine preko 7 metara: 500,00 kuna;

2. Za čamce s porivnim uređajem snage preko 15 kW

a) duljine do 7 metara: 800,00 kuna;

b) duljine preko 7 metara: 1000,00 kuna.

Članak 5.

Naknada za obavljeni izvanredni tehnički pregled čamaca za gospodarske namjene, osim čamaca za prijevoz putnika i stvari ili pregled istih čamaca na suhom iznosi:

1. Za čamce s porivnim uređajem snage do 15 kW

a) duljine do 7 metara: 450,00 kuna;

b) duljine preko 7 metara: 700,00 kuna;

2. Za čamce s porivnim uređajem snage preko 15 kW

a) duljine do 7 metara: 1000,00 kuna;

b) duljine preko 7 metara: 1300,00 kuna.

Članak 6.

Naknada za obavljeni pregled opreme čamaca kod zahtjeva za promjenu područja plovidbe, nakon obavljenog osnovnog ili redovnog tehničkog pregleda, iznosi 300,00 kuna.

Članak 7.

Naknada po svakom obavljenom pregledu gradnje čamaca (samogradnja čamca), čiju gradnju nadzire lučka kapetanija ili ispostava lučke kapetanije iznosi 350,00 kuna.

Za čamce čiju je gradnju nadzirala lučka kapetanija ili ispostava lučke kapetanije ne naplaćuje se osnovni tehnički pregled kod prvog upisa čamca u Upisnik čamaca.

Članak 8.

Za baždarenje čamaca radi utvrđivanja njihove bruto tonaže, plaća se naknada koja iznosi:

1. čamac bez kućica, odnosno izdanaka iznad palube: 300,00 kuna;

2. čamac s kućicom, odnosno izdancima iznad palube: 600,00 kuna.

Članak 9.

Naknade iz ove Naredbe uvećavaju se, sukladno stavcima 2. i 3. ovoga članka, za pripadajuće putne troškove koji se sastoje od:

1. troškova korištenja službenog vozila Ministarstva pomorstva, prometa i infrastrukture (u daljnjem tekstu Ministarstvo)

2. dnevnica službenika

Ukoliko se čamac nalazi izvan mjesta sjedišta lučke kapetanije/ispostave cijena korištenja službenog vozila Ministarstva iznosi 2 kn/km, računajući od sjedišta lučke kapetanije/ispostave do mjesta pregleda/baždarenja čamca.

Dnevnicu službenika, prema pozitivnim propisima o obračunu dnevnica, plaća stranka ukoliko se čamac, odnosno mjesto pregleda/baždarenja čamca nalazi više od 30 km udaljen od sjedišta lučke kapetanije/ispostave.

Članak 10.

Naknade i pripadajući putni troškovi iz ove Naredbe prihodi su Državnog proračuna Republike Hrvatske, i uplaćuju se na IBAN broj: HR121001005-1863000160, model: HR64, poziv na broj:

7129-1087-08010-17 za Lučku kapetaniju Sisak

7129-1087-08028-17 za Lučku kapetaniju Slavonski Brod

7129-1087-08036-17 za Lučku kapetaniju Osijek

7129-1087-08044-17 za Lučku kapetaniju Vukovar

Članak 11.

Danom stupanja na snagu ove Naredbe prestaje važiti Odluka o visini naknade za utvrđivanje sposobnosti čamaca za plovidbu i o visini naknade za baždarenje čamaca (»Narodne novine« broj 7/2014)

Članak 12.

Ova Naredba stupa na snagu s danom objave u »Narodnim novinama«.

Klasa: 342-02/15-01/02

Urroj: 530-03-3-1-15-2

Zagreb, 16. ožujka 2015.

Ministar
dr. sc. Siniša Hajdaš Dončić, v. r.